b"\n_START_ARTICLE_\nSocietat An\xc3\xb2nima Laboral de Transports Urbans de Val\xc3\xa8ncia\n_START_SECTION_\nHist\xc3\xb2ria\n_START_PARAGRAPH_\nL'empresa va ser fundada l'any 1964 com a iniciativa de l'aleshores alcalde, Adolfo Rinc\xc3\xb3n de Arellano Garc\xc3\xada. Fins aquell any, els transports p\xc3\xbablics eren operats per la Companyia de Tramvies i Ferrocarrils de Val\xc3\xa8ncia (CTFV) que prestava el servei des de quasi principis de segle, per\xc3\xb2 despr\xc3\xa9s de la Gran riuada de Val\xc3\xa8ncia l'empresa acumul\xc3\xa0 una gran quantitat de deutes que no va poder pagar i finalment retorn\xc3\xa0 de abans del termini les seues concessions de ferrocarrils al govern espanyol (FEVE) i les d'autobusos, tramvies i troleibusos a l'Ajuntament de Val\xc3\xa8ncia._NEWLINE_El Govern Municipal acord\xc3\xa0 crear llavors la SALTUV, formada per una estructura on els treballadors eren els propiet\xc3\xa0ris de l'empresa mitjan\xc3\xa7ant la propietat d'una part de les accions i l'altra part de les accions eren propietat d'una fundaci\xc3\xb3 anomenada FULTUV; el consell directiu de SALTUV era alhora l'administrador de la fundaci\xc3\xb3 FULTUV. L'Any 1970 van deixar deixar de circular els tramvies de Val\xc3\xa8ncia (tot i que a l'any 1994 tornaren a la ciutat, esta vegada, de la m\xc3\xa0 de FGV) i el mateix pass\xc3\xa0 amb els troleibusos l'any 1976._NEWLINE_Despr\xc3\xa9s que la SALTUV entrar\xc3\xa0 en suspensi\xc3\xb3 de pagaments, l'any 1986, l'Ajuntament de Val\xc3\xa8ncia compr\xc3\xa0 la totalitat de les accions i una vegada en mans municipals, l'empresa pass\xc3\xa0 a dir-se Empresa Municipal de Transports (EMT)."